**projektas**

**reg. Nr. T-137**

**2.6.darbotvarkės klausimas**

**Pasvalio rajono savivaldybės taryba**

**Sprendimas**

**Dėl GARANTIJOS SUTEIKIMO**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 5 punktu, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ (Lietuvos Respublikos Vyriausybės 2012 m. kovo 21 d. nutarimo Nr. 304 redakcija) (su visais aktualiais pakeitimais), Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 7.2 punktu, atsižvelgdama į Pasvalio rajono savivaldybės kontrolės ir vidaus audito tarnybos 2021 m. birželio 10 d. išvadą Nr. AI-7 „Dėl Pasvalio rajono savivaldybės galimybės suteikti garantiją“ ir į uždarosios akcinės bendrovės „Pasvalio autobusų parkas “ 2021 m. birželio 2 d. raštą Nr. SD-49 „Dėl informacijos, susijusios su garantijos suteikimu lizingo teikėjui, patikslinimo“, Pasvalio rajono savivaldybės taryba nusprendžia:

1. Suteikti lizingo davėjui uždarajai akcinei bendrovei „Luminor Lizingas“ garantiją 140 000 eurų sumai, užtikrinant lizingo gavėjo uždarosios akcinės bendrovės „Pasvalio autobusų parkas“ įsipareigojimų įvykdymą pagal finansinės nuomos sutartį, kurios pagrindu uždaroji akcinė bendrovė „Luminor Lizingas“ išnuomos UAB „Pasvalio autobusų parkas“ 2 (du) lizingo gavėjo prašymu įsigytus autobusus (priemiestinio tipo iki 24 sėdimų vietų ir tarpmiestinio tipo iki 36 sėdimų vietų), o įvykdžius lizingo gavėjo prievoles pagal finansinės nuomos sutartį, perduos nuosavybės teises į šiuos autobusus lizingo gavėjui.

2. Įgalioti Pasvalio rajono savivaldybės administracijos direktorių pasirašyti garantijos dokumentus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2021-06-08 tel. Nr.+370 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl garantijos suteikimo**

**2021-06-08**

Pasvalys

**1. Problemos esmė.** Pasvalio rajonosavivaldybės administracija gavo UAB „Pasvalio autobusų parkas “ (toliau – Bendrovė) 2021 m. birželio 2 d. raštą Nr. SD-49 „Dėl informacijos, susijusios su garantijos suteikimu lizingo teikėjui, patikslinimo“. Bendrovė planuoja lizingo būdu įsigyti du autobusus: iki 24 vietų priemiestinio tipo ir iki 36 vietų tarpmiestinio tipo. Bendra pirkimo vertė iki 180 000 Eur. Bendrovė prašo suteikti lizingo teikėjui UAB „Luminor Lizingas“ garantiją 140 000 Eur sumai.

Savivaldybės suteiktų garantijų likutis 2021 m. birželio 1 d. buvo 1302,1 tūkst. Eur, iš jų: 1298,7 tūkst. Eur UAB „Pasvalio vandenys“ ir 3,4 tūkst. Eur UAB „Pasvalio butų ūkis“.

**2. Kokios siūlomos naujos teisinio reguliavimo nuostatos ir kokių rezultatų laukiama**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**

Suteikdama garantiją, Savivaldybė Bendrovės lizingo teikėjui įsipareigoja ir užtikrina tinkamą 140000 Eur grąžinimą ar bet kurios kitos lizingo dalies mokėjimą per 3 metus, jeigu Bendrovė būtų nepajėgi vykdyti finansinių įsipareigojimų.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius

**7. Sprendimo projekto rengimo metu gauti specialistų vertinimai ir išvados** – Pasvalio rajono savivaldybės kontrolės ir vidaus audito tarnybos išvada.**.**

Finansų skyriaus vedėja Dalė Petrėnienė